ΓΡΑΠΤΗ ΕΡΩΤΗΣΗ E-0972/02

υποβολή: Nelly Maes (Verts/ALE) προς την Επιτροπή

(10 Απριλίου 2002)

Θέμα: Ο έλεγχος της Επιτροπής στα διαρθρωτικά ταμεία στην επαρχία Henegouwen (Κάτω Χώρες)

Κατά την περίοδο προγραμματισμού 2000-2006, τα προγράμματα στην επαρχία Henegouwen που βρίσκονται στην φάση της σταδιακής τους κατάργησης (Phasing Out) χρηματοδοτούνται από ταμεία του Στόχου 1. Επίσης λαμβάνουν πόρους από άλλα προγράμματα όπως π.χ. από το ΕΚΤ, το ΕΤΠΑ και το ΕΓΤΠΕ. Τα προγράμματα που ενισχύονται, εν μέρει ή συνολικώς, επιλέγονται από τα κράτη μέλη και τους αντίστοιχους φορείς τους και επιδοτούνται. Η Επιτροπή είναι αρμόδια για τον έλεγχο αυτών των επιλεγέντων προγραμμάτων.

Ποιες διαφορετικές ΓΔ είναι αρμόδιες για τους ελέγχους που έχουν ήδη διεξαχθεί στο Henegouwen και ποιά είναι τα κριτήρια για τέτοιον έλεγχο αυτό·

Έχει ήδη ασκήσει ελέγχους η Επιτροπή σε χρηματοδοτούμενα κοινοτικά σχέδια στο Henegouwen(από διάφορα ταμεία) κατά την περίοδο προγραμματισμού 2000-2006·

1. Σε περίπτωση καταφατικής απάντησης, μπορεί να παράσχει η Επιτροπή συνοπτικό πίνακα των ελέγχων αυτών και των αποτελεσμάτων τους·

2. Σε περίπτωση αρνητικής απάντησης, πρόκειται να διεξαχθούν έλεγχοι, και εάν ναι, πού· Ποιά είναι τα κωλύματα που τους παρεμπόδισαν·

Διαθέτει η Επιτροπή συνοπτικό πίνακα των διεξαχθέντων ελέγχων στο Henegouwen και των αποτελεσμάτων τους, κατά την περίοδο προγραμματισμού 1994-1999·

Στις εκθέσεις των ελέγχων αμφοτέρων των περιόδων επισημαίνονται συγκεκριμένοι φορείς ή εργολάβοι που εκτέλεσαν ορισμένα σχέδια κατ' εντολή της αρχής διαχειρίσεως·

1. Σε περίπτωση καταφατικής απάντησης, μπορεί να παράσχει η Επιτροπή συνοπτικό πίνακα·

2. Σε περίπτωση αρνητικής απάντησης, γνωρίζει η Επιτροπή σε ποιόν φορέα μπορεί να απευθυνθεί για να τον λάβει·

Απάντηση του κ. Barnier εξ ονόματος της Επιτροπής

(25 Ιουνίου 2002)

Οι γενικές διευθύνσεις (ΓΔ) που είναι αρμόδιες για τον έλεγχο των προγραμμάτων τα οποία συγχρηματοδοτούνται στο πλαίσιο των Διαρθρωτικών Ταμείων είναι οι εξής:

- η ΓΔ Περιφερειακή πολιτική (REGIO) για τις ενισχύσεις που προέρχονται από το Ευρωπαϊκό Ταμείο Περιφερειακής Ανάπτυξης (ΕΤΠΑ)·

- η ΓΔ Απασχόληση και κοινωνικέςποθέσεις (EMPL) για τις ενισχύσεις που προέρχονται από το Ευρωπαϊκό Κοινωνικό Ταμείο (ΕΚΤ)·

- η ΓΔ Γεωργία (AGRI) για τις ενισχύσεις που προέρχονται από το Ευρωπαϊκό Γεωργικό Ταμείο Προσανατολισμού και Εγγυήσεων-τμήμα προσανατολισμού (FEOGA-O)·

- η ΓΔ Αλιεία (FISH) για τις ενισχύσεις που προέρχονται από το Χρηματοδοτικό Μέσο Προσανατολισμού της Αλιείας (ΧΜΠΑ).

Η βασική ευθύνη για τον έλεγχο των προγραμμάτων που χρηματοδοτούνται από την Ένωση ανήκει στις αρμόδιες αρχές των κρατών μελών.

Επιπλέον οιπηρεσίες της Επιτροπής πραγματοποιούν ελέγχους σε δύο επίπεδα:

- έλεγχος συστημάτων·

- έλεγχοι δείγματος προγραμμάτων και έργων.

Η επιλογή των προγραμμάτων που πρόκειται να ελεγχθούν πραγματοποιείται βάσει μιας ανάλυσης κινδύνων κατά τρόπο ώστε να εξασφαλίζεται η γεωγραφική κάλυψη όλων των κρατών μελών και όλων των ειδών προγραμμάτων.

Εξάλλου, η Ευρωπαϊκή Υπηρεσία Καταπολέμησης της Απάτης (OLAF) είναι αρμόδια για τις έρευνες που αφορούν τις παρατυπίες και τις απάτες. Όσον αφορά την περίοδο 2000-2006, ένα πρόγραμμα που εκτελείται στην περιφέρεια του Hainaut αποτελεί προς το παρόν αντικείμενο έρευνας εκ μέρους της OLAF.

Όσον αφορά την περίοδο προγραμματισμού 1994-1999, η ΓΔ REGIO ολοκληρώνει προς το παρόν το πρόγραμμα εργασίας που θα χρησιμεύσει ως βάση για την επιλογή και την εκτέλεση των ελέγχων σχετικά με το κλείσιμο των επιμέρους προγραμμάτων. Θα επιλεγούν επίσης και θα αναφέρονται στις εκθέσεις ελέγχου διάφορα επιμέρους έργα.

Μετά τηνποβολή της αίτησης για την τελική πληρωμή ενόψει του κλεισίματος των προγραμμάτων, η ΓΔ FISH θα πραγματοποιήσει έναν έλεγχο που θα αφορά διάφορα έργα της περιόδου προγραμματισμού 1994-1999. Τα αποτελέσματα αυτών των ελέγχων θα αναφέρονται στην τελική έκθεση.

Όσον αφορά την περίοδο προγραμματισμού 1994-1999, η OLAF έχει πραγματοποιήσει ελέγχους που έχουν σχέση με τα έργα τα οποία πραγματοποιήθηκαν στην επαρχία του Hainaut και έχουν ήδη ολοκληρωθεί.

Ενόψει της αποκέντρωσης των αρμοδιοτήτων για τη διαχείριση των Διαρθρωτικών Ταμείων, η Επιτροπή παρακαλεί το Αξιότιμο Μέλος του Κοινοβουλίου να απευθυνθεί όσον αφορά τις πληροφορίες σχετικά με τους αναδόχους και ενδεχομένως με τους κυρίους των έργων στις αρχές που είναι αρμόδιες για τη διαχείριση των προγραμμάτων στην ακόλουθη διεύθυνση: Ministre de la Rgion wallonne, Direction gnrale de l'conomie et de l'emploi, Division de la Politique conomique, Direction des Programmes europens, Place de la Wallonie 1, B-5100 Jambes — Namur (Belgique).